English: I'm going to disappoint you there, Bethan - I'm not going to start off talking about Ofcom. I won't have time in my short submission, I'm afraid. I did want to stress, actually, to start with - while thanking the committee and the staff for their work on this - that it is a very innovative committee, the one that we are sitting on now. I just wanted to, as I said, talk about that for a moment. This report, as you heard, is a report of initial views. It's the beginning of a series in which we'll interrogate the story of broadcast media in a way that we can actually measure our influence on the progress of that story over the next - well, it will be four years now, but five in total. Because it is easy for us, as Members, to fall into a pattern of short-term scrutiny because we are so small in number. There will always be new and compelling work to be done, and assessing our legacy as a committee - any committee, really - as parliamentarians isn't something to which we can devote as much time as we might need to. It limits our ability to prove to the people of Wales that we, the Assembly, have the ability to make representation an active tool. Representing constituents isn't just about name checks here in the Chamber or using some particular issue as a political baseball. Yet, in the small media country it is difficult to try and build up any kind of momentum of understanding of what this Assembly can achieve on our constituents' behalf - whether that is improving Government policy and legislation, yes, but by actually getting our public, private and third sectors, as well as everybody in Wales as individuals, to consider our behaviour, our rights, our responsibilities - indeed, their power, if you like. So, I genuinely commend this committee. I know I am a part of it, but I think that this is such a good lead for taking the long view and starting a much longer piece of work in this case on the - [Interruption.] Well, only the best are on this committee. Now, when this report - this initial report, remember - was published, it did ruffle a few feathers, and I think that's a good thing. None of us wishes to be adversarial in committee; we value the evidence that witnesses give us. But our public service media in Wales has so few players in it that the expectations of each of them will be that much higher. We acknowledge completely that the funding cuts have consequences, and this report doesn't just shy away from the role of a UK Government in that, but we also recognise that the BBC has direct responsibility for the decisions that affect both BBC Cymru Wales and S4C, and a number of our recommendations, as you will see, are directly for the BBC's attention nationally. And I think it will be interesting to see how this Assembly can influence a body that is not actually accountable to us or Welsh Government. Now, this report gives early pointers towards certain expectations of the BBC in terms of Wales's portrayal and, more importantly, the reach of that portrayal into network. It also points to the BBC's spend in Wales, both on, primarily, but not exclusively, the likes of Roath Lock - you know, the national drama production base - and the news there, of course, is undeniably quite good. I mean, the money that's spent there is higher than some notional Barnett formula equivalent, if you like. But the spend at the time on English language drama that was in some overt way about Wales was not so good. That was certainly a worry, and the charter review was of course imminent at that point, and good news was promised. Now, we know the outcome of the charter review, and Bethan has mentioned it. Our wider response to that will be one of the next chapters in this ongoing series, and, as we heard, we're taking evidence from Tony Hall in about a fortnight, I think. Now, Bethan, you've done the main spoilers, but I just wanted to mention that that extra £8.5 million for English language drama came with an aim that half of any new programmes grown from this would be broadcast across the UK, i.e. network, not just here in Wales. And when you bear in mind that the sum is the same as, or actually even slightly less than, BBC Cymru Wales is likely to be asked to save in view of the BBC's cash-flat settlement from the UK Government, it really doesn't look like extra money, does it? It looks like recycled money, but with some instructions on how to spend it attached. We've heard that the investment in Scotland is about four times higher, and I think it will be interesting to see how the BBC itself can be sure that its charter commitment to better balance representation, including portrayal of the nations and regions, and what that actually ends up looking like when some nations, shall I say, and regions do considerably better financially than others, notwithstanding a funding floor built into the charter. Just to finish, I think we ought to say as well that we did not shy away from trying to find out whether those broadcasters in Wales were basically just going to cry about dealing with the terrible lot that they had, or whether, indeed, despite the severe cuts, they were up for the challenge of meeting those cuts. And I think it was fair to say that, yes, they have. And I think it might also be fair to say that there are still some reassurances that we are looking for. As we sought better network coverage of BBC Wales productions on the BBC network, we also sought it of ITV Wales on the ITV network, and we know that, in both cases, the pitch and quality of programmes is critical. I think it's fair to say - sorry, I know I'm running out of time - ITV did step up to the plate; their 'The Aberfan Young Wives' Club' won an award on national network TV, so I don't want to hear any backsliding from ITV Wales on this. And I think I will leave it there. I have got similar things to say, but I appreciate that I'm running a risk with you. [Laughter.]Thank you.
Welsh: Rwy'n mynd i'ch siomi yn y fan honno, Bethan - nid wyf yn mynd i ddechrau siarad am Ofcom. Ni fydd gennyf amser yn fy nghyflwyniad byr, mae arnaf ofn. Roeddwn am bwysleisio i gychwyn, mewn gwirionedd - er fy mod yn diolch i'r pwyllgor a'r staff am eu gwaith ar hyn - ei fod yn bwyllgor arloesol iawn, yr un rydym yn aelodau ohono ar hyn o bryd. Roeddwn eisiau sôn am hynny am eiliad, fel y dywedais. Mae'r adroddiad hwn, fel y clywsoch, yn adroddiad ar safbwyntiau cychwynnol. Mae'n ddechrau ar gyfres pan fyddwn yn holi cwestiynau ynglŷn â stori'r cyfryngau darlledu mewn ffordd inni allu mesur ein dylanwad mewn gwirionedd ar gynnydd y stori honno dros y - wel, fe fydd yn bedair blynedd bellach, ond pum mlynedd i gyd. Oherwydd mae'n hawdd i ni, fel Aelodau, i lithro i batrwm o graffu yn y tymor byr gan nad oes llawer ohonom. Bydd yna bob amser waith newydd a phwysig i'w wneud, ac nid yw asesu ein hetifeddiaeth fel pwyllgor - unrhyw bwyllgor, mewn gwirionedd - fel seneddwyr yn rhywbeth y gallwn roi cymaint o amser iddo ag y gallai fod angen i ni ei wneud. Mae'n cyfyngu ar ein gallu i brofi i bobl Cymru ein bod ni, y Cynulliad, â gallu i wneud cynrychiolaeth yn offeryn gweithredol. Mae cynrychioli etholwyr yn golygu mwy na rhestru enwau yma yn y Siambr, neu ddefnyddio mater penodol fel pêl fas wleidyddol. Eto i gyd, mewn gwlad fach o ran ei chyfryngau, mae'n anodd ceisio adeiladu unrhyw fath o fomentwm o ddealltwriaeth ynglŷn â'r hyn y gall y Cynulliad ei gyflawni ar ran ein etholwyr - boed yn wella polisïau a deddfwriaeth y Llywodraeth, ie, ond drwy gael ein sector cyhoeddus, ein sector preifat a'r trydydd sector, yn ogystal â phawb yng Nghymru fel unigolion, i ystyried ein hymddygiad, ein hawliau, ein cyfrifoldebau mewn gwirionedd - yn wir, eu grym, os mynnwch. Felly, rwy'n cymeradwyo'r pwyllgor hwn o ddifrif. Gwn fy mod yn rhan ohono, ond rwy'n meddwl bod hyn yn arweiniad mor dda ar gyfer edrych ar y mater yn hirdymor a dechrau ar waith llawer hwy yn yr achos hwn ar y - [Torri ar draws.] Wel, dim ond y gorau sydd ar y pwyllgor hwn. Nawr, pan gyhoeddwyd yr adroddiad hwn - yr adroddiad cychwynnol hwn, cofiwch - fe achosodd ychydig o gynnwrf, ac rwy'n credu bod hynny'n beth da. Nid oes yr un ohonom yn dymuno bod yn wrthwynebus yn y pwyllgor; rydym yn gwerthfawrogi'r dystiolaeth a roddodd y tystion i ni. Ond mae cyn lleied o chwaraewyr yn ein cyfryngau gwasanaethau cyhoeddus yng Nghymru fel bod yr hyn a ddisgwylir gan bob un ohonynt gymaint yn fwy. Rydym yn cydnabod yn llwyr fod y toriadau ariannol wedi arwain at ganlyniadau, ac nid yw'r adroddiad hwn yn celu rhag rôl Llywodraeth y DU yn hynny, ond rydym hefyd yn cydnabod bod gan y BBC gyfrifoldeb uniongyrchol dros y penderfyniadau sy'n effeithio ar BBC Cymru ac S4C, ac mae nifer o'n hargymhellion, fel y gwelwch, at sylw uniongyrchol y BBC yn genedlaethol. Ac rwy'n meddwl y bydd yn ddiddorol gweld sut y gall y Cynulliad hwn ddylanwadu ar gorff nad yw'n atebol i ni na Llywodraeth Cymru mewn gwirionedd. Nawr, mae'r adroddiad hwn yn rhoi awgrymiadau cynnar ynglŷn â'r hyn a ddisgwylir yn benodol gan y BBC o ran y portread o Gymru ac yn bwysicach, cyrhaeddiad y portread hwnnw ar y rhwydwaith. Mae hefyd yn cyfeirio at wariant y BBC yng Nghymru, ar bethau fel Roath Lock yn bennaf, er nad hynny'n unig - wyddoch chi, y ganolfan gynhyrchu drama genedlaethol - ac ni ellir gwadu bod y newyddion yno, wrth gwrs, yn eithaf da. Hynny yw, mae'r arian sy'n cael ei wario yno yn fwy na rhywbeth tybiannol sy'n cyfateb i fformiwla Barnett, os mynnwch chi. Ond nid oedd y gwariant cystal ar y pryd ar ddrama Saesneg a oedd am Gymru mewn rhyw ffordd amlwg. Roedd hynny'n sicr yn destun pryder, ac wrth gwrs, roedd yr adolygiad o'r siarter ar fin digwydd ar y pwynt hwnnw, a newyddion da wedi'i addo. Nawr, rydym yn gwybod beth oedd canlyniad yr adolygiad o'r siarter, ac mae Bethan wedi sôn amdano. Ein hymateb ehangach i hynny fydd un o'r penodau nesaf yn y gyfres barhaus hon, ac fel y clywsom, rydym yn cymryd tystiolaeth gan Tony Hall mewn oddeutu pythefnos, rwy'n meddwl. Nawr, Bethan, rydych wedi datgelu'r prif sbwylwyr, ond roeddwn eisiau sôn bod yr £8.5 miliwn ychwanegol ar gyfer drama Saesneg wedi dod gyda'r nod y byddai hanner unrhyw raglenni newydd a dyfir o hyn yn cael eu darlledu ar draws y DU, sef y rhwydwaith, nid yma yng Nghymru yn unig. A phan gofiwch fod y swm yr un fath, neu hyd yn oed ychydig yn llai nag y mae'n debyg y bydd gofyn i BBC Cymru ei arbed o ystyried y setliad ariannol nad yw wedi'i godi gan Lywodraeth y DU i'r BBC, nid yw'n edrych fel arian ychwanegol o gwbl, nac ydy? Mae'n edrych fel arian wedi'i ailgylchu, ond gyda rhai cyfarwyddiadau wedi'u hatodi ar sut i'w wario. Rydym wedi clywed bod y buddsoddiad yn yr Alban oddeutu pedair gwaith yn fwy, ac rwy'n credu y bydd yn ddiddorol gweld sut y gall y BBC ei hun fod yn sicr fod ei ymrwymiad siarter i gynrychiolaeth wedi'i chydbwyso'n well, gan gynnwys y modd y portreadir y gwledydd a'r rhanbarthau, a sut olwg fydd ar hynny yn y pen draw mewn gwirionedd pan fo rhai cenhedloedd, os caf ddweud, a rhanbarthau yn gwneud yn llawer gwell yn ariannol nag eraill, er gwaethaf y cyllid gwaelodol a ymgorfforwyd yn y siarter. I orffen, rwy'n meddwl y dylem ddweud hefyd na wnaethom gilio rhag ceisio darganfod a oedd y darlledwyr hynny yng Nghymru yn mynd i wneud rhywbeth heblaw colli dagrau ynglŷn â dod i ben â chyn lleied a oedd ganddynt, neu a oeddent, yn wir, er gwaethaf y toriadau llym, yn barod am yr her o wynebu'r toriadau hynny. Ac rwy'n meddwl ei bod yn deg dweud eu bod wedi gwneud hynny. Ac rwy'n meddwl y gallai hefyd fod yn deg dweud ein bod yn dal heb gael peth o'r sicrwydd y chwiliem amdano. Wrth i ni geisio cael mwy o gynyrchiadau BBC Cymru ar rwydwaith y BBC, roeddem yn galw am hynny hefyd gan ITV Cymru ar rwydwaith ITV, a gwyddom yn y ddau achos fod natur ac ansawdd y rhaglenni'n allweddol. Rwy'n credu ei bod yn deg dweud - mae'n ddrwg gennyf, rwy'n gwybod fy mod yn brin o amser - fod ITV wedi ymateb i'r her; enillodd 'The Aberfan Young Wives Club' wobr ar y rhwydwaith teledu cenedlaethol, felly nid wyf am glywed unrhyw dynnu'n ôl gan ITV Cymru ar hyn. Ac rwy'n credu fy mod am ei gadael yn y fan honno. Mae gennyf bethau tebyg i'w dweud, ond rwy'n sylweddoli fy mod yn ei mentro hi gyda chi. [Chwerthin.] Diolch.